Carnac-eiland , Wes-Australië (32°7′22″S 115°39′49″E﻿ / ﻿32.12278°S 115.66361°O﻿ / -32.12278; 115.66361) is 'n A klas natuurreservaat sowat 10 kilometer suidwes vanaf Fremantle. In 1803 het die Franse ontdekkingsreisiger Louis de Freycinet, die kaptein van die Casuarina die eiland die naam Île Pelée (Kaal-eiland) gegee. Dit het ook bekend gestaan as Île Lévilian en later as Île Berthelot. In 1827 het James Stirling die naam verander na Pulo Carnac-eiland ter ere van John Rivett Carnac die tweede luitenant op sy skip HMS Success. "Pulo" is die Maleisiese woord vir eiland; dit is nie seker waarom Stirling die woord ingesluit het nie maar die woord is nie lank daarna uit die naam weggelaat. In die vroeë dae van die Swanrivierkolonie is die eiland as 'n strafkolonie gebruik vir Australiese inboorlinge. Die eiland is die tuiste van die Australiese seeleeu, die Tuimelaar Dolfyn en 'n groot aantal seevoëls. Dit is veral bekend vanweë die groot aantal slange wat daar voorkom, en veral vir die Tierslang. Om hierdie rede betree baie min mense die eiland.